tartuNLP/wikipedia-smugri-20251201 huggingface dataset:
Egyptienne

Egyptienne on tasaviivainen ja pääteviivallinen kirjasinlaji tai kirjaintyyli. Egyptienne-kirjainten muodot ovat peräisin 1800-luvun alun pariisilaisilta juliste- ja kilpimaalareilta. Nimityksen taustalla on ilmeisesti Napoleonin vuosien 1798–1801 Egyptin sotaretken Ranskassa aikaansaama Egypti-innostus. Kirjasinlaji julkaistiin vuonna 1815, jolloin kaikki muodikas oli ”egyptiläistä”. Englanninkielisissä maissa egyptiennejä kutsutaan myös nimellä slab serif, millä viitataan kirjainten laattamaisiin pääteviivoihin.
Egyptiennet ovat paksuhkoja, tasavahvoja ja muodoltaan kulmikkaita kirjaintyyppejä. Ne muistuttavat selkeälinjaisia sans-serif-kirjaimia, mutta niissä on toisaalta pääteviivat, kuten serif-kirjaintyypeissä. Tunnetuimpia egyptiennejä ovat Rockwell, Courier, Memphis ja Serifa.
Egyptiennen eräs muunnelma on Italienne, jossa pääteviivat ovat korostetun paksuja. Italienne-kirjaintyypit tunnetaan Villin lännen kirjasimina, koska ne olivat suosittuja 1800-luvun loppupuolen julisteissa. Tunnettu Italienne-kirjaintyyppi on Playbill.
Toinen muunnelma on Clarendon, joka eroaa egyptienneistä siten, että Clarendonin kirjaimissa on jonkin verran paksuusvaihtelua ja sen päätteet liittyvät kirjainpylvääseen kaarella, kun egyptiennessä päätteiden liitos on suorakulmainen.
João Barbosa

João Barbosa (s. 3. marraskuuta 1975 Porto, Portugali) on portugalilainen autourheilija.
Barbosa on ajanut kaudesta 2001 asti Yhdysvalloissa Rolex Sports Car Series -sarjassa, nykyään Action Express Racing -tallissa Terry Borchellerin, Ryan Dalzielin ja Mike Rockenfellerin kanssa. Hän voitti samojen kuljettajien kanssa Daytonan 24 tunnin ajon vuonna 2010. Hän on ajanut myös Le Mans Seriesissa ja on osallistunut myös Le Mansin 24 tunnin kilpailuun ja kilpailuihin, jotka ovat kuuluneet American Le Mans Series -sarjaan.
Barbosa voitti Formula Europa Boxer -mestaruuden vuonna 1995. Vuonna 1996 hän sijoittui toiseksi Italian Formula 3 -sarjassa.
James Norman Hall

James Norman Hall (22. huhtikuuta 1887 Colfax, Iowa – 6. heinäkuuta 1951 Tahiti) oli yhdysvaltalainen kirjailija. Yhdessä ystävänsä Charles Nordhoffin kanssa hän kirjoitti HMS Bountylla vuonna 1789 tapahtuneesta kapinasta trilogian, jonka ensimmäinen osa, "Kapina laivassa", julkaistiin vuonna 1932. Trilogian kaksi muuta osaa ovat "Meren voittajat" (1933) ja "Pitcairn's Island" (1934).
Hall tapasi Nordhoffin molempien palvellessa lentäjinä ensimmäisessä maailmansodassa. Heidän kirjallinen yhteistyönsä alkoi kirjalla Lafayette Escadrillesta. Molemmat muuttivat Tahitille saatuaan Harper’s Magazinelta ennakkomaksun matkakuvausten kirjoittamisesta. Vuonna 1925 Hall avioitui Sarah Winchesterin kanssa.
Bounty-trilogian ilmestymisen jälkeen Hall ja Nordhoff kirjoittivat vielä kuusi yhteistä romaania. Viimeisinä vuosinaan Hall kirjoitti lastentarinoita, novelleja ja esseitä. Hänen muistelmateoksensa, "My Island Home", julkaistiin postuumisti 1952. Hallin poika on Oscar-palkittu elokuvaaja Conrad L. Hall.
Gill Sans

Gill Sans on Eric Gillin vuonna 1926 suunnittelema humanistinen sans serif -kirjaintyyppi, jossa on myös geometristen sans serif -kirjainten piirteitä. Monotype julkaisi kirjaintyypin vuonna 1928. Gill Sans on edelleen hyvin suosittu monipuolisuutensa ja luettavuutensa vuoksi.
Gill Sansin esikuvana oli Gillin opettajan Edward Johnstonin Lontoon metrolle vuonna 1918 suunnittelema opasteiden kirjaintyyppi, Johnston. Gillin kirjainten suhteet ovat kuitenkin klassisempia. Myös R- ja q-kirjainten muoto on omintakeisempi. Gill Sansin laihemmat leikkaukset sopivat hyvin leipätekstiin, lihavammat puolestaan otsikoihin ja julisteisiin.
A Curious Thing

A Curious Thing on skotlantilaisen laulaja-lauluntekijä Amy Macdonaldin toinen studioalbumi, joka julkaistiin 8. maaliskuuta 2010. Albumin ensimmäinen single "Don't Tell Me That It's Over" julkaistiin 1. maaliskuuta 2010.
Kappaleet.
Erikoispainoksen toinen levy.
Albumin erikoispainos sisältää bonuslevyn, jolla on livenä Glasgow'n Barrowland-tanssisalissa joulukuussa 2007 äänitetty konsertti. Suurin osa kappaleista on aiemmin julkaistu albumiversioina Macdonaldin esikoisalbumin "This Is the Lifen" eri painoksilla.
Olympus E-450

Olympus E-450 on pieni mallin päivitys Olympuksen E-420-kameraan. E-450 julkaistiin maaliskuussa 2009. Kuten edeltäjänsä, myös E-450 on Four Thirds -kiinnitystä tukeva järjestelmäkamera. Tätäkin mallia markkinoidaan lauseella: "Yksi markkinoiden pienimmistä järjestelmäkameroista." Ulkoiset mitat ovat 129,5 x 91 x 53 mm. Teknisesti E-450 ei juurikaan eroa edeltäjästään E-420:stä.
Ominaisuudet.
Suurin ero edeltäjäänsä E-420:een on taidesuotimet, muutoin kameran ominaisuudet eivät ole muuttuneet merkittävästi.
Merkittävimmät muutokset E-420 ja E-450 -mallien välillä:
Pelkän kamerarungon lisäksi E-450 on tarjolla kahden eri objektiivipakkauksen kanssa:
Koko Olympuksen E-4xx sarja kulkee helposti kuvaajan mukana, varsinkin jos siihen on yhdistetty Olympuksen 25 mm pannukakkuobjektiivi. Pieni koko ja keveys on saavutettu poistamalla otekahva, rungon kuvanvakain ja vaihtamalla akku pienempään kuin muissa Olympuksen järjestelmäkameroissa.
Athens News

Athens News oli Kreikassa julkaistu englanninkielinen sanomalehti. Lehden ensimmäinen numero ilmestyi 29. tammikuuta 1952 ja se lakkautettiin vuonna 2012. Lehden päämaja oli Ateenassa.
"Athens News" oli ensimmäinen kreikkalainen lehti, jota julkaistaan myös internetissä. Ensimmäinen internet-versio julkaistiin vuonna 1995. Vuodesta 2001 lehteä jaettiin vain perjantaisin. Elokuussa 2008 lehden omistajaksi tuli Myenpi Publishing. Lehden viimeinen päätoimittaja oli vuodesta 2009 Ioánna Papadimitropoúlou.
Jääkiekon maailmanmestaruuskilpailut 1971

Jääkiekon maailmanmestaruuskilpailut 1971 järjestettiin Sveitsissä, Bernissä ja Genevessä. Alkusarjassa kukin joukkue pelasi kahdesti jokaista joukkuetta vastaan. Länsi-Saksan ja Puolan välisissä karsintaotteluissa täytettiin Itä-Saksan vapaaehtoisesti jättämä A-sarjapaikka. Länsi-Saksa voitti karsinnan. Neuvostoliitto voitti maailmanmestaruuden, mutta Euroopan-mestaruuden voitti Tšekkoslovakia. Kanada boikotoi kisoja vastalauseena Kansainvälisen jääkiekkoliiton IIHF:n tiukoille amatöörisäännöille.
Myös B-sarja järjestettiin Sveitsissä. C-sarja järjestettiin Alankomaissa.
Ottelut pelattin Bernissä avohallissa, jonka yhdestä aukinaisesta seinästä puhalsi voimakas tuuli sisään halliin.
Suomi turnauksessa.
Suomen joukkue kärsi turnauksessa pahoin loukkaantumisista. Vain Ilpo Koskela, Lasse Oksanen, Lauri Mononen, Seppo Lindström ja Hannu Luojola pystyivät pelaamaan kaikissa Suomen otteluissa. Ensimmäisellä kierroksella Suomella oli vaikeuksia voittaa Länsi-Saksa, mutta onnistui siinä lopulta. Jääkiekon suurmaista Suomi voitti Yhdysvallat, maalein 7–4 ja 7–2. Ensimmäisessä Yhdysvaltoja vastaan pelatussa ottelussa Suomen ensimmäisestä kentällisestä kokoonpanossa oli vain Oksanen Esa Peltosen ja Veli-Pekka Ketolan ollessa loukkaantuneina. Ruotsia vastaan Ketola pelasi loukkaantuneena, ja hän teki ottelun avausmaalin. Ruotsi kuitenkin tasoitti ottelun loppulukemiksi 1–1 onnekkaalla laukauksella, kun ottelua oli jäljellä vain hieman yli 2 minuuttia. Seuraavassa Ruotsi-ottelussa Suomi kärsi tiukan 2–1-tappion. Voittomaali syntyi Lauri Monosen istuessa 5 minuutin rangaistusta. Suomen joukkue protestoi maalia vedoten siihen, että sitä edelsi tuomarivirhe. Ilpo Koskela valittiin turnauksen tähdistökentälliseen.
A-sarja.
Yhdysvallat putosi B-sarjaan.
Euroopan-mestaruus.
Tšekkoslovakia voitti Euroopan-mestaruuden keskinäisten otteluiden perusteella.
B-sarja.
Sveitsi nousi A-sarjaan. Itävalta ja Italia putosivat C-sarjaan.
C-sarja.
Romania ja Ranska nousivat B-sarjaan.
Big Brother 2010

Big Brother 2010 oli tositelevisiosarja Big Brotherin suomalaisen version 6. tuotantokausi. Kausi alkoi 24. elokuuta 2010 ja päättyi 28. marraskuuta 2010 kestäen 97 päivää. Kauden voitti Niko Nousiainen.
Susanna Laine toimi "Big Brother Talk Show'n" juontajana, ja Elina Viitanen "Big Brother Extran" juontajana. "Big Brother 2010 alkaa" -lähetyksen Laine ja Viitanen juonsivat yhdessä; lisäksi Viitanen oli mukana 12. syyskuuta 2010 lähtien "Big Brother Talk Show'ssa" toisena juontaja päivittämässä katsojille äänestystilannetta.
Tälle tuotantokaudelle BB-talon paikka vaihtui Espoon Kivenlahdesta Espoon Kiloon. Hakutilaisuudet 6. tuotantokaudelle järjestettiin maalis–huhtikuussa 2010 Helsingissä, Turussa, Lappeenrannassa, Kuopiossa, Jyväskylässä, Tampereella, Oulussa ja Rovaniemellä.
Kauden alkua seuraavana päivänä esitetty kooste 1. päivän tapahtumista sai keskimäärin 628 000 katsojaa ja ensimmäinen BB Extra -jakso 170 000 katsojaa. Tuotantokauden finaalilähetys sai keskimäärin 578 000 katsojaa.
Kansainvälinen asukasvaihto.
31. lokakuuta 2010 Niko N lähettiin asukasvaihtoon Slovenian julkkis-Big Brotherin 1. tuotantokaudelle. Vastaavasti Sloveniasta tuli Suomeen yksi asukas, Sandra Auer. 6. marraskuuta 2010 Sandra palasi takaisin Sloveniaan ja samana päivänä myös Niko N palasi takaisin Suomeen.
Fourní (Iraklion)

Fourní (; myös "Furní") on minolaisaikaisen hautausmaan arkeologinen kohde Kreetan saarella Kreikassa. Se sijaitsee Archánes-Asteroúsian kunnassa Fourní-nimisellä kukkulalla, josta kohde on saanut nimensä.
Fourní sijaitsi lähellä Archáneen minolaisen palatsin ja asutuksen paikkaa. Lähellä on myös Gioúchtas- eli Juktasvuori, jossa oli merkittävä pyhäkkö. Hautausmaa oli käytössä yli 1000 vuotta, noin vuodesta 2400 eaa. (kaudelta EM II) vuoteen 1200 eaa. (kaudelle LM IIIC). Tämä tekee siitä merkittävimmän tunnetun minolaisen hautausmaan.
Hautausmaalla on ollut lukuisia hautarakennuksia, joista monia on käytetty hyvin pitkään niin, että niihin on haudattu uusia henkilöitä. Monet haudoista ovat säilyneet hyväkuntoisina. Fournísta on löydetty yli 20 "tholos"-tyyppistä hautaa. Ne ovat peräisin 1300-luvulta eaa. Haudoilla on samanlaiset pohjapiirrokset kuin Mykenessä ja Orkhomenoksessa. Yksi "tholos"-haudoista (hauta A) on tunnistettu mitä todennäköisimmin kuninkaallisen naisen haudaksi.
Hautausmaan itäosassa oleva rakennus (rakennus 4) on tunnistettu paikaksi, jossa on todennäköisesti järjestetty hautausseremonioita, huolehdittu vainajien ruumiista sekä valmistettu erilaisia tässä tarvittavia välineitä ja aineita. Rakennuksessa on ollut muun muassa viininpuristin. Rakennus on ollut käytössä 1500-luvulla eaa.
Éfi ja Giánnis Sakellarákis aloittivat ensimmäisinä kaivaukset Fourníssa vuonna 1964. Kaivaukset kestivät ainakin vuoteen 1995. Fournísta tehtyjä löytöjä on esillä Iraklionin arkeologisessa museossa sekä Archánesin arkeologisessa museossa.
Jay Dratler

Jay Dratler (14. syyskuuta 1911 New York, New York – 21. syyskuuta 1968 México, Meksiko) oli yhdysvaltalainen kirjailija ja käsikirjoittaja. Hän kirjoitti käsikirjoituksia erityisesti film noir -elokuviin.
Dratlerin esikoisromaani oli vuonna 1936 julkaistu "Manhattan Side Street". Dratler muutti Hollywoodiin vuonna 1940 ja 1944 hän oli ehdolla Oscar-palkinnon saajaksi elokuvasta "Laura". Muita Dratlerin käsikirjoittamia elokuvia ovat muun muassa "Jälki häviää tyhjään" (1946) ja "Soittakaa Northside 777" (1948).
Kiukaisten lukio

Kiukaisten lukio oli Euran Kiukaisissa toimiva lukio, joka Kiukaisten liityttyä Euraan vuonna 2009 kuului hallinnollisesti Euran lukioon. Sitä ennen se toimi itsenäisenä vuodesta 1961 lähtien. Koulujen yhteinen rehtori oli Kiukaisten liityttyä Euraan Jukka Pirttimäki. Kiukaisten yhteiskoulun rehtori Sanna Salminen hoiti Kiukaisten lukion käytännön asioita Kiukaisissa.
Koulun toimintaan on vaikuttanut entisen Kiukaisten kunnan kaksijakoisuus (Kiukainen-Panelia). Koulu oli siksi aiemmin osittain sisäoppilaitos. Tämä mahdollisti sen, että oppilaita tuli kouluun myös oman kunnan ulkopuolelta. 1990-luvulta lähtien lukio on ollut hevostalouteen ja hevosurheiluun erikoistunut lukio. Lukio kuuluu myös Satakunnan toisen asteen koulutusverkostoon.
Kiukaisten lukion viimeiset abiturientit lakitettiin Kiukaisissa keväällä 2011. Syksystä 2011 asti ovat Kiukaisten lukionkin oppilaat käyneet lukiota Eurassa, Euran kunnan lakkautettua Kiukaisten lukion.
Aiheesta muualla.
http://www.yksityiskoulut.fi/matrikkeli/kiukaisten.htm
Petropavl

Petropavl () eli Petropavlovsk () on kaupunki Kazakstanissa. Se sijaitsee Länsi-Siperian alangon lounaisosassa Išim-joen rannalla. Kaupunki on Pohjois-Kazakstanin alueen keskus. Sen kautta kulkee Siperian rautatie, josta haarautuu rata Kökşetawhun. Asukkaita on 203 803 (2012).
Kaupunki on saanut alkunsa venäläisten vuonna 1752 perustamasta rajalinnoituksesta. Vuonna 1807 siitä tuli Petropavlovskin kaupunki. Vuosina 1824–1839 se oli Omskin alueeseen kuuluneen piirikunnan ja vuosina 1868–1918 Akmolinskin alueeseen kuuluneen kihlakunnan keskus. Kaupunki oli tärkeä Venäjän ja Keski-Aasian välisen kaupan välittäjä. Vuonna 1896 sen kautta rakennettiin Siperian rata. Neuvostoaikana Petropavlovskista kehittyi huomattava teollisuuskeskus.
Liikenneyhteydet... 
Ilmasto.
Ilmasto on kuiva ja mantereinen. Ilman keskilämpötila on 1,5 °C Kostanain sääaseman vuosien 1961-1990 mittausten mukaan. Tammikuun keskilämpötila on -17,5 °C ja heinäkuun 19,8 °C. Vuoden keskimääräinen sademäärä on 365,9 millimetriä. Tyypillisesti eniten sataa heinäkuussa (keskiarv0 58,5 mm) ja vähiten maaliskuussa (keskimäärin 14,4 millimetriä).
Tobol

Tobol ( ja ) on Kazakstanissa ja Venäjällä virtaava Irtyšjokeen sen vasemmalta puolelta yhtyvä sivujoki, jonka valuma-alue sijaitsee eteläisen Uralvuoriston itäpuolen arolla.
Maantietoa.
Pääuoma.
Joen lähteet sijaitsevat Turgain ylätasangolla () ja se virtaa sieltä 1591 kilometriä kunnes se yhtyy Irtyšjokeen 643 kilometriä . Yläjuoksulla joki virtaa Qostanayn alueella Kazakstanissa keskijuoksulle asti. Siellä se ylittää valtiorajan ja siirtyy Venäjällä Kurganin ja Tjumenin alueille, missä se virtaa Länsi-Siperian alangolla kohti koillista. Alangolla joki alkaa mutkitella muodostaen paikoin makkarajärviä.
Suurimmat Tobolin sivujoet ovat Ui, Iset, Tura ja Tavda, jotka yhtyvät jokeen vasemmalta, ja Ubagan, joka yhtyy siihen oikealta. Tobolin varrella sijaitsevat Lisakovskin, Rudnyin, Qostanayn, Kurganin ja Jalutorovskin kaupungit. Lähellä joen suuta sijaitsee Tobolskin kaupunki. Joki on liikennöintikelpoinen Irtyškistä alkaen 437 kilometrin matkalta ylävirtaan päin, mikä on noin neljäsosa Tobolin pituudesta. Yläjuoksulla harrastetaan esimerkiksi koskenlaskua. Tobolin vesireitti jatkaa Irtyšin jälkeen yhtymällä Objokeen ja Ob laskee lopuksi Obinlahteen, joka sijaitsee Pohjoisen jäämeren Karanmeressä .
Sivujoet.
Tobol ja sen sivujoet muodostavat yhdessä 426 000 neliökilometrin suuruisen valuma-alueen, mikä tekee 14,5 % koko Objoen valuma-alueesta . Taulukossa on lueteltu suurimmat sivujoet (osa tiedoista puuttuvat):
Lähteet: 1 = 
Vuodenajat ja virtaamat.
Toboljoki virtaa Siperiassa arovyöhykkeellä ja sen alajuoksu yhtyy Irtyšjokeen metsäaron alueella. Toboljoen valuma-alueella vallitsee Uralvuorten itäpuolella mannermainen ilmasto ja siellä sataa kausiluonteisesti alkukesästä alkaen enemmän, mutta sitten syksyllä vähemmän. Jokeen päätyvästä vedestä suurin osa saadaan keväällä lumen sulamisesta. Keväällä onkin joessa eniten vettä ja joen vedenpinta alenee kesän aikana Toboljoen sivujoissa lähes olemattomaksi. Kevättulva alkaa yläjuoksulla huhtikuun puolivälissä ja päättyy kesäkuun puolivälissä. Alajuoksulla tulvakausi loppuu elokuun alussa. Ilmasto on hieman kosteampaa joen alajuoksulla, missä sademäärät ovat vastaavasti suuremmat. Talvella joki on jäässä. Se jäätyy lokakuun ja marraskuun vaihteessa ja jäät lähtevät huhtikuun loppupuoliskolla tai toukokuun alussa.
Eräs virtaaman mittauspiste sijaitsee keskijuoksulla 898 kilometriä Tobolin suusta, missä keskivirtaamaksi (MQ) on saatu 26,3 kuutiometriä sekunnissa (m³/s). Tobolin suulla keskivirtaama on 805 m³/s, keskialivirtaama (MNQ) 348 m³/s ja keskiylivirtaama (MHQ) 6 350 m³/s. Veden keskimääräinen sameus ilmaistaan kiintoaineen määränä vedessä ja se on Tobolilla 260 grammaa kuutiometrissä. Vesi kuljettaa kiintoainetta mukanaan 1 600 tonnia vuodessa.
Yrityspuisto

Yrityspuisto (engl. "business park") on paikka, johon on keskitetty usean yrityksen toimistotilat ja yritysten tarvitsemat palvelut. Tällä toimitilakonseptilla pyritään kehittämään työympäristöjä, tehostamaan organisaation toimintaa ja edistämään ihmisten työssä viihtymistä. Yrityspuistojen käyttäjäyritykset ovat usein pieniä startup-yrityksiä. 
Tyypillinen business park koostuu useasta toimitilarakennuksesta, joilla on yhteinen laaja palveluvalikoima sekä sisäkaupunkimainen miljöö, jossa rakennuksesta toiseen liikkumista on helpotettu yhdyskäytävillä. Yrityspuistoksi ei siis yleensä kutsuta mitä tahansa yritys- tai teollisuuskeskittymää. Kiinteistöt ovat tyypillisesti kiinteistösijoittajien omistuksessa ja käyttäjäyritykset ovat tiloissa vuokralla. 
Tekniikkaan liittyvää yrityspuistoa voidaan kutsua teknologiakeskukseksi tai -kyläksi, tieteeseen liittyvää tiedepuistoksi.
Hanhiluoto

Hanhiluoto () on Porin 58. kaupunginosa. Se muodostaa yhdessä Kirjurinluodon ja Raatimiehenluodon kanssa Kokemäenjoen suiston suurimman saaren. Hanhiluoto sijaitsee saaren lounais-, Kirjurinluoto kaakkois- ja Raatimiehenluoto pohjoisosassa. Hanhiluodon länsipuolella virtaa Huvilajuopa, jonka toisella puolella on Hevosluoto. Etelässä, Kokemäenjoen etelärannalla on Karjaranta.
Hanhiluodossa on kaupungin puutarha sekä Hanhipuisto, joka on koko perheen näyttelypuisto ja Satakunnan Vihertietokeskus. Alueen pohjoisosassa, Huvilajuovan molemmin puolin sijaitsee valtakunnallisesti arvokkaaksi rakennetuksi kulttuuriympäristöksi määritelty huvila-alue, jonka vanhimmat huvilat ovat peräisin 1900-luvun alusta. Hanhiluodossa on myös luontopolku, joka kiertää vehreän Polsanluodon. Luotojen alue on linnustoltaan hyvin monipuolinen ja alueella viihtyvät muun muassa monet vesilinnut ja haikarat. Hanhiluodon luoteisosassa Länsitien takana sijaitsee Porin Golfkerhon omistama Kalafornian golfkenttä.
Iset

Iset () on Venäjällä Uralin federaatiopiirissä Sverdlovskin-, Kurganin- ja Tjumenin alueella virtaava Objoen vesistöön kuuluva Toboljoen vasemmanpuoleinen sivujoki, jonka valuma-alue sijaitsee keskisen Uralvuoriston itäpuolella taigan alueella.
Maantietoa.
Pääuoma.
Joen lähteet sijaitsevat Jekaterinburgin ympäristössä ja joen lähteeksi on mainittu Isetin tekojärvi. Joki virtaa 606 kilometriä kunnes se yhtyy Pamjatnojen kylässä () Toboljokeen 437 kilometriä ennen Irtyšjoen yhtymäkohtaa. Joen korkeusero lähdejärvestä suistoon, joka on 50,8 metriä mpy., on noin 200 metriä. Joen keskimmääräiseksi kaltevuudeksi saadaan silloin 0,33 metriä kilometrille. Irtyšjoki on Pohjoiseen jäämereen laskevan Objoen suuri sivujoki.
Joen pääuoma saa nykyään alkunsa Sverdlovskin alueella sijaitsevan Jekaterinburgin ulkopuolelle nostetusta Isetin tekojärvestä. Jo ennen joen saapumista kaupunkiin, virtaa se kolmen muun tekojärven eli Melkojeen (), Verhne-Isetskin () ja kaupungin keskustan järven läpi. Heti kaupungin ulkopuolella se kulkee Nižne-Isetckin () tekojärven läpi. Sverdlovskin alueella se virtaa matkallaan Aramilin ja Kamensk-Uralskin kautta. Kurganin aluerajan ylitettyään se saapuu ensin Kataiskiin. Joki on laskeutunut ensin Uralvuorten itärinteiltä alas Länsi-Siperian alangolle, missä sen alkaa Kurganin alueella meanderoida sitä enemmän, mitä lähemmäksi suistoa se lähestyy. Joki virtaa alangolla aluksi itään kulkien ensin Dalmatovon ja sitten Šadrinskin läpi. Sitten joki kääntyy koilliseen. Suistoalue sijaitsee Tjumenin alueella noin 40 kilometriä Tjumenista itään. Joki on navigoitavissa suistosta ylös aina Šadrinskiin asti.
Sivujoet.
Iset ja sen sivujoet muodostavat yhdessä 58 900 neliökilometrin suuruisen valuma-alueen , jonka pinta-ala on 2,0 % koko Objoen valuma-alueesta. Taulukossa on lueteltu suurimmat Isetin sivujoet (osa tiedoista puuttuvat):
Lähteet: 1 = 
Vuodenajat ja virtaamat.
Joki virtaa Uralvuoriston itäpuolella, missä ilmasto on mannermainen. Siellä sataa, kun ilmamassat tuovat kosteaa ilmaa Atlantintilta Uralin yli tai suoraan Pohjoiselta jäämereltä. Itä- ja kaakkoistuulet ovat pääsääntöisesti kuivia. Idästä saapuu alueelle korkeapaineita, jotka lukkiutuessaan alueelle aiheuttavat kesäisin pitkiä hellejaksoja ja talvella pakkaskausia. Uralin itäpuolen sateet ovat vähäisempiä kuin länsipuolella. Talvella joki jäätyy marraskuussa ja jäät lähtevät huhtikuussa.
Joen keskivirtaamaa on havainnoitu mittauspisteessä, joka sijaitsee 105 kilometriä joen suistosta. Se on keskimmäärin 73,08 kuutiometriä sekunnissa (m³/s). Suurin joen virtaama saadaan keväisin, kun talven lumet sulaavat. Ennätys on mitattu huhtikuussa 1947, jolloin se oli 910 m³/s, vaikka keskiylivirtaama on 245,3 m³/s. Kevättulva laantuu kesäkuussa ja kesäsateet ylläpitävät joen uomassa vettä. Syksyllä sateet laantuvat kohden talvea ja kun vesi sataa lumena, voidaan joessa mitata pieniä alivirtaamia. Pienin alivirtaana 3,95 m³/s on tammikuulta 1937, vaikka keskialivirtaama onkin 21,3 m³/s.
Konna

 Konna voi tarkoittaa seuraavia asioita:
Foúrnoi (saariryhmä)

Foúrnoi (; myös "Foúrni") eli Foúrnoi Korseón (Φούρνοι Κορσεών) tai "Foúrnoi Ikarías" (, ”Ikarían Foúrnoi”) on pieni Pohjoisen Egean saariin kuuluva saariryhmä Kreikassa. Sen saaret sijaitsevat Egeanmereen kuuluvassa Ikaríanmeressä Ikarían ja Sámoksen välissä Pátmoksen pohjoispuolella. Hallinnollisesti saaret kuuluvat Foúrnoi Korseónin kuntaan, Ikarían alueyksikköön ja Pohjois-Egean saarten alueeseen.
Saariryhmään kuuluu yhteensä 18 saarta, joista suurin osa on hyvin pieniä. Saariryhmän kolme suurinta saarta, jotka ovat Foúrnoi, Thýmaina ja Ágios Minás, ovat asuttuja, kun taas muut saaret ovat asumattomia. Pääsaarella olevista kylistä Foúrnoin kylä on suurin, toiseksi suurin on pohjoisessa oleva Chrysomiliá. Koko saaristossa Chrysomiliá on kolmanneksi suurin, toiseksi suurin on Thýmainan kylä. Foúrnoin kylässä on kelvollinen lauttasatama, ja lauttoja kulkee myös Thýmainaan.
Monet saarten asukkaista ovat kalastajia, mutta kesäisin asukkaat saavat tuloja myös turisteista, esimerkiksi huonevuokrista ja pitopalvelusta. Pääsaarella on myös useita hiekkarantoja, kuten Vlycháda, Vitsiliá, Petrokopió, Elidáki ja Balí.
Lars Lundahl

Lars Lundahl (11. helmikuuta 1840 Oulu – 23. maaliskuuta 1905 Oulu) oli suomalainen merikapteeni ja ruotsiksi kirjoittanut runoilija. 
Henkilöhistoria.
Lundahlin vanhemmat olivat Abraham Lundahl ja Catarina Charlotta Cajanus. Ilmari Kiannon äiti Cecilia Septimia Catharina Lundahl (1842–1924) oli Lundahlin sisar. Lundahl kävi Oulun yläalkeiskoulua vuodesta 1848, mutta erosi 1856 koulun kolmannelta luokalta ja lähti merille. Hän oli aluksi Itämerellä purjehtivissa aluksissa, mutta lähti sitten pidemmille matkoille – aluksi Irlantiin ja Välimerelle ja myöhemmin kauemmaskin. Lundahl suoritti perämiehen tutkinnon 1861 ja vuonna 1864 hän toimi jo "Salmi"-laivan kapteenina. 
Lundahl oli vuosina 1874–1880 maissa J. W. Snellmanin kauppahuoneen omistaman Röytän sahan esimiehenä Torniossa. Vuosina 1880–1884 hän toimi parkki "Ahkeran" ja parkki "Jennyn" kapteenina tehden matkoja muun muassa Kuubaan, Meksikonlahdelle ja Rioon. Lundahl suoritti sitten höyrylaivakapteenin tutkinnon ja toimi kesäisin Laatokalla Valamon luostarisaarelle liikennettä hoitaneiden alusten kapteenina. Talvikaudet hän vietti Oulussa.
Lundahl oli vuodesta 1863 lähtien naimisissa Hilma Elisabet Samulinin kanssa (s. 1843, k. 1912). Perheeseen syntyi neljä poikaa ja tytär, joka oli naimisissa rautatievirkamies ja runoilija Gunnar von Numersin kanssa.
Kirjallinen tuotanto.
Lundahl kirjoitti ruotsinkielisiä runomuotoisia kirjeitä, runotervehdyksiä, onnittelurunoja häitä ja merkkipäiviä varten sekä muistorunoja edesmenneille ystävilleen ja tuttavilleen. Kaksi hänen runokirjaansa painettiin 1880-luvun puolivälissä omakustanteena Hampurissa. Lundahl kirjoitti myös satiirisen kronikan Oulussa 2.–3. marraskuuta 1882 raivonneesta tulipalosta.
Koko Suomi

Koko Suomi on Juan Muteniacin ensimmäinen studioalbumi, joka julkaistiin 10. maaliskuuta 2010 Northgrind Musicin kautta. Levyn jakelusta vastaa Supersounds.
Taustaa.
"Koko Suomi" on niin sanottu tuottajalevy, eli kappaleiden lauluosuuksista vastaavat eri artistit, kun taas Juan Muteniac on tuottanut kappaleet. Albumilla vierailevat Asa, Markiisi Skandaali, Gee, Joniveli, Vapaapudotus, Timo Pieni Huijaus, OG Ikonen, Kymppilinja, Tasis ja Ezkimo. Kappaleet on nauhoitettu eri studioilla ympäri Suomea, ja levyn on masteroinut Iso H Rähinä Records -studiolla.
Ferdinand Flodin

Ferdinand Flodin (15. toukokuuta 1826 Vaasa – 3. heinäkuuta 1916 Helsinki) oli suomalainen piirilääkäri ja kaunokirjallisuuden ruotsintaja.
Flodinin vanhemmat olivat Vaasan läänin veromestari Johan Ulric Flodin ja Sofia Gustava Thitz. Perheessä oli neljä lasta joista Ferdinand oli toiseksi vanhin. Hän kävi Vaasan triviaalikoulua ja pääsi ylioppilaaksi 1842. Flodin valmistui filosofian kandidaatiksi 1850, lääketieteen kandidaatiksi 1855, lääketieteen lisensiaatiksi 1857 sekä lääketieteen ja kirurgian tohtoriksi 1860.
Flodin toimi Vaasan vankilan ja sairaalan vt. lääkärinä vuonna 1856, Vaasan kaupunginlääkärinä ja "2. Vaasan ruotujakoisen tarkk'ampujapataljoonan" lääkärinä 1857–1860 sekä Heinolan piirilääkärinä 1860–1888. Jäätyään 1888 eläkkeelle Flodin muutti Helsinkiin ja harjoitti siellä vielä yksityispraktiikkaa. Heinolassa asuessaan Flodin oli vuoden verran kaupunginvaltuuteetuna, osallistui säästöpankin perustamiseen 1883 ja oli myös aloitteentekijänä uutta kansakoulua rakennettaessa 1884. Hän oli hankkimassa myös uusia alttaritauluja Heinolan kirkkoon 1864.
Eläkevuosinaan Flodin käänsi ruotsin kielelle italialaista, ranskalaista ja englantilaista kaunokirjallisuutta muun muassa suorasanaisen version Danten Jumalaisesta näytelmästä. Monet Flodinin kääntämät tekstit ilmestyivät hänen poikansa Karl Flodinin julkaisemassa "Euterpe"-lehdessä. Hän harrasti myös musiikkia ja sävelsi lauluja, kaksi sonaattia ja "Frühlingsouverture"-nimisen orkesterikappaleen.
Flodin oli naimisissa vuodesta 1857 Matilda Sofia Melartin kanssa. Heidän poikansa oli säveltäjä, musiikkikriitikko ja toimittaja Karl Teodor Flodin.
Oskar Hynén

Karl Oskar Harald Hynén (29. joulukuuta 1865 Uurainen – 17. toukokuuta 1906 Haapavesi) oli suomalainen opettaja ja kirjailija joka käytti myös nimimerkkiä "Oskari Hynninen".
Hynén toimi opettajana muun muassa Kestilän kansakoulussa.
Tardiivi dyskinesia

Tardiivi dyskinesia (TD) (suomeksi "hitaasti kehittyvä liikehäiriö", "pakkoliikeoireyhtymä") on lääkkeiden aiheuttama häiriö tahdosta riippumattoman hermoston ekstrapyramidaaliradassa. Tardiivi dyskinesia usein kehittyy hitaasti alkaen ekstrapyramidaalioireista, mutta se luokitellaan lääkeaineiden aiheuttamaksi liikehäiriöksi (drug-induced movement disorders (DIMDs)). Tardiivi dyskinesia ilmenee mm. lihaskireyksinä, jännitystiloina ja suonenvetona, etenkin kasvo- ja kaulalihaksissa, mutta myös ylävartalossa. Oireet näkyvät suun, kielen tai vartalon lihasten kiemurtelevina pakkoliikkeinä, kasvojen nykimisenä tai vapinana. Ilmiötä kuvataan joskus esim. suun mukeltamisena. Suun, kielen ja nielun pakkoliikkeet voivat aiheuttaa nielemisvaikeuksia eli dysfagiaa. Oireet voivat olla joskus tuskallisia ja nielemisvaikeudet vaarallisia. Jotkut oireista voivat väistyä nukkuessa. TD saattaa myös synnyttää hampaisiin kiillevaurioita.
Aiheuttajat.
Tardiivia dyskinesiaa aiheuttaa etenkin perinteisten eli ensimmäisen polven psykoosilääkkeiden säännöllinen pitkäaikaiskäyttö, mutta myös toisen polven eli epätyypillisten psykoosilääkkeiden käyttö. Jälkimmäisessä tapauksessa riskiä kasvattaa useiden toisen polven psykoosilääkkeiden käyttö samaan aikaan. Häiriö on sitä yleisempi, mitä pidempään lääkitystä on käytetty.
Vain hyvin harva psykoosilääke aiheuttaa kerta-annoksella oireita. Tällöin kyseessä saattaa olla ohimenevä "akuutti dystonia". Oireilun määrä riippuu myös lääkeannoksesta.
Myös masennuksen hoidossa käytetyt SSRI, SNRI ja NDRI lääkkeet voivat aiheuttaa ekstrapyramidaalioireita ja tardiivia dyskinesiaa. Erityisesti duloksetiini, sertraliini, essitalopraami ja bupropioni ovat masennuksen hoidossa käytettyjä lääkkeitä, jotka voivat aiheuttaa tardiivia dyskinesiaa ja myös Parkinsonin taudin hoidossa käytetyt lääkkeet voivat aiheuttaa tardiivia dyskinesiaa - monien muiden lääkkeiden lisäksi.
On tärkeää seurata lääkityksen aloittamisen jälkeen, aiheuttaako lääke ekstrapyramidaalioireita kuten lepovapinaa, jotta tardiivin dyskinesian kehittyminen pysyväksi pakkoliikeoireyhtymäksi voitaisiin estää. 
Hoito.
Tardiivi dyskinesia joko korjautuu hyvin hitaasti lääkityksen lopettamisen jälkeen tai jää joskus pysyväksi. Oireiden paheneminen estetään lopettamalla tai vaihtamalla kyseinen lääke. Joskus lääkehaittoja myös pidetään kurissa toisella lääkkeellä, samalla kun haitallisen lääkkeen käyttöä jatketaan, mutta lääkehuollon lehtori Alli Puiravan mukaan sellaista ei pitäisi tehdä.
Suomessa ei ole myynnissä ainoatakaan lääkettä, joka olisi kehitetty juuri tardiivin dyskinesian hoitoon. Sen oireita voidaan lievittää klonatsepaamilla, ja pakkoliikkeitä voidaan hoitaa myös botuliinipistoksin. On tärkeää erottaa tardiivi dyskinesia mm. parkinsonismista, sillä taas sen hoitoon käytetyt lääkkeet - kuten antikolinergit todennäköisesti pahentavat tardiivin dyskinesian oireita, ja voivat näin ollen olla dysfagiasta kärsiville jopa vaarallisia. Erityisesti biperideeniä ei tule käyttää tardiivin dyskinesian hoitoon.
Saarenluoto

Saarenluoto () on Kokemäenjoen ja sen vanhan suuhaaran Kirkkojuovan väliin jäävä noin kolmen kilometrin pituinen saari Ulvilassa Porin rajalla. Aiemmin se on ollut osa Kokemäenjoen suistoa. Porin puolella Saarenluotoa vastapäätä Kokemäenjoen toisella puolen ovat Outokummun Porin tehtaat sekä Koivistonluodon ja Harmaalinnan kaupunginosat. Ulvilan puolella Saarenluotoon rajoittuvat idässä Vanhakylä ja etelässä Friitala.
Pääosa Saarenluodosta kuuluu Ulvilan Saaren kylään, ja Saarenluodossa Kirkkojuovan rannalla sijaitsee Ulvilan Saaren kartano. Kirkkojuovan toisella puolen vastapäätä Saaren kartanoa ovat Ulvilan kirkko, Ulvilan Pappilat, Isonkartanon ja Trumetarin tilat sekä jonkin matkan päässä Liikistön muinaismuistoalue. Vuonna 2009 julkistetussa inventoinnissaan Museovirasto on määritellyt tämän kokonaisuuden, johon kuuluu Saarenluodosta sen eteläosa, yhdeksi Suomen valtakunnallisesti merkittävistä rakennetuista kulttuuriympäristöistä.
Saarenluotoon johtaa Ulvilan kirkon luona Kirkkotiestä erkaneva, Saaren Kartanon vieritse kulkeva sorapäällysteinen Saarentie. Pohjoisessa se yhtyy valtatiehen 11, joka ylittää Kokemäenjoen ja Kirkkojuovan Saarenluodon pohjoisosassa. Saarenluodossa on myös Ulvilan kaupungin virkistysalue, jossa on ulkoilureitti ja luontopolku. Virkistysalueelle johtaa riippusilta Kirkkojuovan yli. 
Kunnallisista laitoksista Saarenluodossa toimii Ulvilan kaupungin jätevedenpuhdistamo ja valtatiellä 11 Kirkkojuovan kupeessa Saarenluodon puolella on aiemmin ollut huoltoasema.
Elitserien (dam)

Elitserien (dam) on naisten jääpallon pääsarja Ruotsissa. Sen järjestää Ruotsin jääpalloliitto. Sarjan voittaja on jääpallon naisten Ruotsin mestari. Jääpallon Damallsvenskan käynnistyi kaudella 1991–1992. Damallsvenskanista käytetään myös pelkästään nimeä "Allsvenskan".
Kaudella 2022–2023 Elitserienissä pelasi yhdeksän joukkuetta.
Historia.
Jääpallon naisten Ruotsin mestaruudesta pelattiin ensimmäisen kerran vuonna 1973. 1. divisioona (ruots. "division 1") oli naisten korkein sarjataso kauteen 1990–1991 asti. Kaudella 1991–1992 Allsvenskan korvasi 1. divisioonan korkeimpana sarjatasona. Naisten pääsarja nimettiin "Elitserieniksi" kaudella 1995–1996, kun nimen Allsvenskan käytöstä luovuttiin. Aiemmin naisten jääpallossa Elitserien-nimeä oli käytetty pääsarja Allsvenskanin ylemmästä jatkosarjasta.
Kaudella 2002–2003 Allsvenskan otettiin uudelleen käyttöön pääsarjan nimenä, ja nimi Elitserien siirtyi tarkoittamaan Allsvenskanin jatkosarjaa.
Johann Riederer

Johann "Hans" Riederer (s. 30. joulukuuta 1957 Unterföhring) on saksalainen kivääriampuja, maailmanmestari ja olympiamitalisti.
Riederer on saavuttanut olympialaisissa pronssia 10 metrin ilmakiväärissä Soulissa 1988 ja Barcelonassa 1992. MM-kilpailuissa hän on voittanut kaksi henkilökohtaista kultaa, kaksi joukkuekultaa ja kaksi joukkuepronssia.
Akatisia

Akatisia, tarkoittaa neurologista liikehäiriötä, jossa henkilöllä on epämiellyttävä sisäinen levottomuuden tunne ja pakottava tarve jatkuvaan liikkumiseen. Joillakin voi olla vain levoton tunne kehossaan. Vakavimmat tapaukset voivat johtaa aggressioon, väkivaltaan tai itsemurha-ajatuksiin. Tasikinesia on akatisian kaltainen pakonomainen kävelyn tarve. Akatisia ei ole sama asia kuin levottomat jalat.
Akatisia-termi on muodostettu kreikan kielen sanoista ἁ-, "a-" "ilman, ei" ja κάθισις, káthisis "istua"; 'ei istu'.
Akatisiaa esiintyy useimmiten lääkityksen haittavaikutuksena, mutta myös puhtaasti neurologisena liikehäiriönä. Akatisian oireita ovat sisäinen tuskaisuus ja levottomuudentunne, johon liittyy jaloissa tuntuva liikkumispakko ja kyvyttömyys seistä liikkumatta tai istua hiljaa. Akatisiaa potevat saattavat liikehtiä hermostuneesti, vaihtaa painoa jalalta toiselle ja hankalissa tapauksissa kävellä pakonomaisesti. Tilaan voi liittyä kauhun ja hallinnan menettämisen tunteita.
Lääkityksestä johtuvaa akatisiaa hoidetaan ensisijaisesti vähentämällä tai lopettamalla sen aiheuttaneen lääkkeen käyttö. Oireisiin voidaan käyttää niitä lieventäviä lääkkeitä, kuten beetasalpaajia (esimerkiksi propranololia) tai bentsodiatsepiineja.
Lääkkeitä, joilla esiintyy akatisiaa ovat jotkin dopaminergista hermovälitystä estävät lääkeaineet, kuten neuroleptit (esimerkiksi klooripromatsiini, flupentiksoli ja haloperidoli), sekä jotkut pahoinvointilääkkeet (metoklopramidi) ja vähäisessä määrin jotkin masennuslääkkeet.
Suurmestarin palatsi (Ródos)

Suurmestarin palatsi () on palatsi Ródoksen kaupungissa Ródoksen saarella Kreikassa. Se toimi Johanniittain ritarikunnan hallinnollisena keskuksena ritarien hallitessa saarta.
Historia.
Palatsi rakennettiin alun perin 1300-luvulla Ródoksen vanhankaupungin korkeimmalle kohdalle. Palatsi kärsi vaurioita vuoden 1481 maanjäristyksessä. Samoin osmanien hyökkäykset 1400- ja 1500-luvuilla vahingoittivat rakennusta. Osmanien valtakunta sai Ródoksen haltuunsa vuoden 1522 piirityksen seurauksena, jonka jälkeen sulttaani Suleiman Suuri teki palatsista vankilan. Toinen lähde kertoo, että rakennuksesta olisi tehty karjasuoja. Palatsi tuhoutui vuonna 1856 salaman iskettyä palatsin viereiseen kirkkoon, jonka alle oli osmanien piiritysten aikana satoja vuosia aiemmin piilotettu ruutia.
Italia valloitti Ródoksen vuonna 1912. Miehittäjät korjasivat suurmestarin palatsin vuonna 1937 Italian kuningas Viktor Emanuel III:n ja diktaattori Benito Mussolinin kesäasunnoksi, mutta nämä eivät palatsiin koskaan ehtineet, koska toinen maailmansota alkoi vuonna 1939.
Italialaiset eivät palatsia kunnostaessaan pitäytyneet alkuperäisissä rakennussuunnitelmissa ja esimerkiksi palatsin sisätiloihin on lisätty yksityiskohtia, jotka vastaavat nykyajan makutottumuksia. Palatsiin tuotiin lähisaarilta lisäksi vanhoja mosaiikkeja ja veistoksia. Näiden vuoksi palatsista kiistellään yhä nykyisinkin. Palatsin alla sijaitsee mahdollisesti temppelin rauniot, joita kreikkalaiset arkeologit olisivat halunneet päästä tutkimaan. Heidän mukaansa suurmestarin palatsi olisi pitänyt purkaa.
Palatsin ensimmäisen kerroksen saleja on aikoinaan käytetty ammus- ja viljavarastoina sekä talleina. Nykyään saleissa on näyttely, joka esittelee saaren historiaa 2 400 vuoden ajanjaksolta. Tämän pysyvän näyttelyn lisäksi saleissa on vaihtuvia näyttelyitä.
Karbamatsepiini

Karbamatsepiini (CBZ) on antiepileptinen lääkeaine, joka kehitettiin Sveitsissä jo 1950-luvulla. Lääke tuli käyttöön 1960-luvulla. Sitä käytettiin alun alkujaan vain pelkästään epilepsian hoitoon. Myöhemmin käyttö yleistyi manian ja kaksisuuntaisen mielialahäiriön (bipolaarinen) hoidossa. Karbamatsepiinia on käytetty myös alkoholin aiheuttamassa epilepsisissä episodeissa ja kouristeluun. Alkoholistien vieroitushoidossa karbamatsepiini on esiintynyt käytössä myös ainakin joissain määrin. Siitä ei ole katsottu tulevan riippuvaiseksi, kuten bentsodiatsepiineista. Karbamatsepiinin kauppanimiä ovat olleet "Neurotol", "Tegretol" ja "Temporol".
Nykypäivänä lääkettä käytetään kolmoishermosäryn eli trigeminusneuralgian hoidossa.
Karbamatsepiinin pitoisuutta on yleensä syytä tarkkailla hoidon aikana verikokein. Liian suurella annostuksella saattaa muun muassa esiintyä maksan toksisuutta, mistä syystä uudemmat karbamatsepiinijohdannaiset kuten okskarbatsepiini (mm. kauppanimellä Trileptal) ovatkin osin korvanneet sen rutiininomaisessa käytössä. Tavanomainen hoitoannostus eli terapeuttinen leveys liikkuu välillä 200–800 mg/vrk.
Lääkkeellä tunnetaan yhteisvaikutuksia useiden muiden eri ryhmiin kuuluvien lääkeaineiden suhteen. Jotkin masennuslääkeet eivät sovellu yhdessä karbamatsepiinin kanssa, luultavimmin lähinnä vanhat trisykliset depressiolääkkeet.
Odottaville äideille ei yleensä ole katsottu karbamatsepiinin soveltuvan, sillä se lisää sikiön vaurioitumisriskiä.
Karbamatsepiini saattaa sivuoireinaan aiheuttaa huimausta, pahoinvointia ja suun kuivumista. Näköhäiriöt ovat myös mahdollisia. Harvinaisempia, mutta vaarallisia sivuvaikutuksia voivat olla luuytimen toimintahäiriöt ja maksan toiminnan muutokset. Jälkimmäiset erityisesti tulisi ottaa huomioon, jos käytetään muunkinlaista lääkitystä.
Arkadi Volski

Arkadi Volski (1932 – syyskuu 2006) oli "Venäjän industrialistien ja yrittäjien liiton" puheenjohtaja. Volski loi kytköksiä teollisuuden ja valtion välille Neuvostoliiton ja Venäjän aikana toimien hallinnon talousneuvonantajana. Volski oli mukana myös joidenkin kansallisuuskiistojen rauhanneuvottelijana. Eräässä vaiheessa Volskilla oli Kansalaisliitto-niminen oma puolue. Joidenkin mielestä Volski loi oligarkit. Putinin aikana Volski edusti oligarkeille päin valtiota. Jotkut kytkevät Volskin salaiseen poliisiin ja korruptioon.
Arkadi Volski.
Volski aloitti autotehtaan työntekijänä ja nousi tehtaanjohtajaksi. Lopulta hän toimi muun muassa maan johtajan Juri Andropovin talousneuvonantajana ja perusti vuonna 1991 maahan teollisuusjohtajien ja liikemiesten etuja ajavan liiton, josta kehittyi myöhemmin oligarkkien lobbausryhmä.
Volski jatkoi talousneuvonantajan roolissaan Gorbatšovin, Jeltsinin ja Putinin kaudelle asti. Jeltsinin kauden alussa Volskin "Teollisuusliitto" näyttäytyi uusrikkaiden liikemiesten vastustajana, koska sen jäsenien alkuperä oli kommunistipuolueessa. Volski perusti parlamenttiin oman Kansalaisliitto-puolueensa. Yksityistämisen edetessä Volski lähestyi rikkaita oligarkki-liikemiehiä, ja Volskin liitto edisti lopulta suurkaivos- ja energiayrityksiä. Volskin korkeasta asemasta kertoo se, että häntä veikattiin vuoden 1993 alussa Jegor Gaidarin seuraajaksi Venäjän talouteen eniten vaikuttavana henkilönä. Volskin sijasta etualalle nousi kuitenkin Anatoli Tšubais. Putinin kauden alussa vuonna 2001 monet oligarkit liittyivät Volskin liittoon, koska halusivat pitää välinsä kunnossa presidentti Putiniin. Volskin sanojen mukaan valtion piti vakiinnuttaa suhteensa liike-elämään ja puuttua aktiivisesti talouden tapahtumiin
Volski oli luonteeltaan joustava ja ystävällinen. Gorbatšovin aikana Volski neuvotteli rauhaa Vuoristo-Karabahiin. Volski muun muassa aloitti neuvottelut tšetšeenikapinallisten kanssa, vaikka toiset miehet veivät neuvottelut päätökseen.
Abbazia di Monte Oliveto Maggiore

Abbazia di Monte Oliveto Maggiore on luostari Italian Toscanassa, 9 kilometriä Buonconventosta koilliseen, kukkulan rinteellä, syrjäisellä seudulla Cretessä. Se on punaisesta tiilestä rakennettu benediktiiniläisluostari, joka sijaitsee varhaisten munkkien istuttamien oliivipuiden, tammien ja sypressien siimeksessä.
Historia.
Luostarin perusti keskiajalla rikkaaseen sienalaiseen sukuun kuulunut Bernando Tolomei. 1400-luvun puolivälissä luostari oli jo niin rikas, että rahaa riitti taidehankintoihin. Isoon ristikäytävään, "Chiostro Grandeen", maalattiin freskoja vuosina 1498–1508. Freskot kertovat länsimaisen luostarilaitoksen perustajana pidetyn Benedictus Nursialaisen elämästä. Freskojen maalaajiksi palkattiin kaksi sen ajan loistavaa taiteilijaa, Luca Signorelli (n. 1441–1523) ja Giovanni Sodoman (1477–1549). 
Luostarikirkossa on 1400-luvun pohjakaava ja Fra Giovanni da Veronan veistämät puiset kuorituolit. Yläkerrassa on mahtava renessanssikirjasto, jossa nykyisin munkeilla on 40 000 kirjaa ja muuta dokumenttia.
Nykyisyys.
Luostari on edelleen käytössä, ja suuri osa siitä on yleisöltä suljettu. Kuitenkin ristikäytävällä oleviin freskoihin sekä luostarikirkkoon pääsee tutustumaan. Munkit entistävät kirjoja verstaassaan sekä tuottavat viiniä, hunajaa ja oliiviöljyä, joita myydään luostarin puodissa.
Riku Rajamaa

Riku Rajamaa on suomalainen laulaja, lauluntekijä ja kitaristi, joka on soittanut Sunrise Avenuessa kitaraa vuodesta 2007 lähtien. Sitä ennen hän toimi kitaristina mm. Hanna Pakarisen yhtyeessä. Lisäksi Rajamaa on tehnyt yhteistyötä suomalaisen hip-hop-muusikon Timo Pieni Huijauksen kanssa biisissä "Katusoittaja""". Suomessa hänet saattaa myös löytää soittamassa lavalla esimerkiksi yhdessä Elastisen tai Antti Tuiskun kanssa. 
Maaliskuussa 2022 Rajamaa teki kiertueen Tomi Salesvuo East Funk Attack -yhtyeen kanssa ja esiintyi kuudella eri keikalla soolona sekä ensimmäistä kertaa lämppärinä Saksassa.
Rajamaa julkaisi ensimmäisen soolodebyyttisinglensä "Painless Love""" helmikuussa 2021. Sen jälkeen hän julkaisi singlet "Half Broken Heart", "My American Dream" ja "Safety Pin".
Cathy Kelly

Cathy Kelly on irlantilainen bestseller -kirjailija. Hän toimi aiemmin toimittajana.
Kelly on yksi Irlannin suosituimmista kirjailijoista yhdessä Marian Keyesin ja Cecelia Ahernin kanssa. Vuonna 2004 hänen kirjojaan myytiin 1 433 032 kappaletta Yhdistyneessä kuningaskunnassa ja 118 000 kappaletta Irlannissa. Kellyn viimeisin kirja, "Homecoming" julkaistaan syksyllä.
Nuoruus ja ura.
Kelly syntyi Belfastissa, mutta kasvoi Dublinissa ja opiskeli luostarikoulussa. Kelly työskenteli 13 vuotta "Sunday World" -lehden toimittajana ja toimi myös elokuvakriitikkona. Myöhemmin Kelly kertoi, ettei pitänyt "siitä kynnysten ja skandaalien maailmasta, stressasin yrittäessäni olla tiukka."
Vuonna 1997 Kellyn esikoisteos "Naiselta naiselle" julkaistiin. Maaliskuussa 2008 hän sai ensimmäisen tekijänpalkkiošekkinsä, mutta hänestä ei tullut kokopäiväistä kirjailijaa ennen kuin hän oli kirjoittanut kolme kirjaa. Kelly lopetti toimittajan työnsä vuoteen 2001 mennessä.
Kellyn "Näytönpaikka" -kirjaa myytiin lähes 300 000 kappaletta. "Nyt ja ikuisesti" oli Yhdistyneen kuningaskunnan bestseller-listalla lokakuussa 2005 syrjäyttäen Dan Brownin ja J. K. Rowlingin, jotka olivat olleet kärjessä viikkoja.
Kellyn seitsemän ensimmäistä kirjaa olivat "The Sunday Timesin" bestseller-listalla ja hänen kahdeksan kirjansa myyntitulot olivat £8 miljoonaa puntaa.
Kelly on saanut vaikutteita Jilly Cooperin, Maeve Binchyn ja Joanna Trollopen kirjoituksista.
Yksityiselämä.
Kelly asuu tällä hetkellä aviomiehensä John Sheehan ja kaksospoikiensa Murrayn ja Dylanin kanssa Enniskerryssä.
Ahteen koulu

Ahteen koulu on yksi Nivalan kaupungin alakouluista. Koulussa annetaan opetusta luokilla 1–6. Lukuvuonna 2022–2023 koulun rehtorina toimii Juha-Matti Latvala.
Historia.
Kunnanvaltuusto päätti kansakoulun perustamisesta Ahteelle 21. heinäkuuta 1926. Koulu toimi aluksi vuokratiloissa. Tontti koulurakennukselle löydettiin vuonna 1927. Aluksi rakennettiin alakerta ja yläkerta valmistui vuotta myöhemmin.
Rikoksen johdosta tapahtuva luovuttaminen

Rikoksen johdosta tapahtuva luovuttaminen on valtioiden välinen menettely, jolla luovutetaan vieraan maan pyynnöstä henkilö, jota epäillään tai syytetään rikoksesta tai joka on tuomittu rangaistukseen. Luovuttaminen voi tapahtua ilman ennalta tehtyä valtioiden välistä sopimusta, mutta yleensä luovutukset perustuvat tehtyyn kahdenväliseen tai laajempaan sopimukseen.
Suomi on osallisena useissa eri luovutussopimuksissa. Euroopan unionin jäsenmaiden kesken luovutusasiat hoidetaan Eurooppalaisen pidätysmääräyksen avulla. Vastaava yksinkertaistettu järjestely on myös Pohjoismaiden välillä.
Kansallisesti luovuttamista Suomesta säädellään rikoksen johdosta tapahtuvasta luovuttamisesta annetussa laissa. Laki sisältää sekä luovuttamista Suomeen että Suomesta tapahtuvaa luovuttamista koskevia säännöksiä. Vieraan valtion velvollisuus luovuttaa ja siellä noudatettavat muodot ja menettelyt määräytyvät kansainvälisten sopimusten ja vieraan valtion lain mukaisesti.
Suomi voi luovuttaa rikoksesta epäillyn tai siitä tuomitun henkilön vieraaseen valtioon kansallisen lakinsa nojalla ilman kansainvälisoikeudellisen velvoitteen olemassaoloa. Tällöin luovuttaminen on kuitenkin harkinnanvaraista.
Luovuttaminen edellyttää tiettyjen vähimmäisedellytysten täyttymistä. Tällaisia ovat esimerkiksi epäillyn rikoksen vakavuusasteeseen tai tuomitun rangaistuksen pituuteen ja kaksoisrangaistavuuteen liittyvät seikat.
Kaksoisrangaistavuutta koskeva vaatimus edellyttää teon olevan säädetty rangaistavaksi kummassakin valtiossa. Yleensä edellytetään lisäksi, että teosta tuomittava enimmäisrangaistus on kummassakin valtiossa vähintään yksi vuosi vankeutta. Pyydettäessä luovuttamista vankeusrangaistuksen täytäntöönpanoa varten tuomitun rangaistuksen tulee olla vähintään neljä kuukautta vankeutta teosta, joka olisi rangaistava myös sen valtion lain mukaan, jolta luovuttamista pyydetään.
Luovuttamisen esteet liittyvät muun muassa omien kansalaisten luovuttamiseen, poliittisiin rikoksiin, sekä inhimillisiin olosuhteisiin. Suomi ei luovuta omia kansalaisiaan kuin tietyin ehdoin Euroopan unionin jäsenvaltioon sekä rajoitetusti pohjoismaihin.
MBLAQ

MBLAQ on korealainen poikayhtye, jonka perusti korealainen r'n'b-laulaja Rain edustamalleen J.Tune Entertainment -levymerkille. Yhtye esiintyi ensimmäistä kertaa 9. lokakuuta 2009 Rainin "Legend of Rainism" -konsertissa. Yhtye julkaisi 14. lokakuuta ensimmäisen singlensä; "Just BLAQ":n, josta tuli listahitti Etelä-Koreassa. Sana MBLAQ on akronyymi, ja se tarkoittaa sanoja "Music Boys Live in Absolute Quality". Yhtye tunnetaan etenkin "Oh Yeah" -hitistään.
Jäsenet.
Aktiiviset jäsenet.
G.O (지오).
G.O. on entinen eteläkorealaisen TYKEYS-bändin jäsen, kolmehenkinen yhtye joka debytoi vuonna 2007.
Lee Joon (이준).
Joon näytteli Hollywood-elokuvassa "Ninja Assassin", esittäen nuorempaa Rainin hahmoa Raizoa.
Cheondoong / Thunder (천둥).
Cheon Doong (korealainen termi ukkoselle) on 2NE1 vokalistin Sandara Parkin nuorempi veli. Cheon Doong oli treenattavana Loen Entertainmentilla, mutta vaihtoi Rainin J.Tune:siin ja korvasi Sang Baen (상배) MBLAQ:n jäsenenä kun tämä lähti ennen yhtyeen debyyttiä.
Mir (미르).
Mir on eteläkorealaisen näyttelijän Go Eun Ahin nuorempi veli. Hiljattain Mir liittyi "Makbanshi"in (, kirjaimellisesti "Nuorimpien idoleiden kapina") yhdessä muiden idoliryhmien nuorimpien kanssa, kuten 2AM, FT Island, U-kiss, T-Max, sekä Mighty Mouth.
Laihian rautatieasema

Laihian rautatieasema () on Suomen rataverkon liikennepaikka rataosuudella Seinäjoki–Vaasa. Se sijaitsee Laihialla noin kaksi kilometriä kunnan keskustasta pohjoiseen. Nykyisin asema toimii kauko-ohjattuna kohtauspaikkana sekä tavaraliikenteen liikennepaikkana.
Historia.
Laihian asemarakennus rakennettiin vuosina 1881–1883 Vaasan radan pysäkin tyyppipiirustusten mukaan. Liikennepaikka otettiin käyttöön 22.11.1882 väliaikaiselle matkustaja- ja tavaraliikenteelle. Virallisesti asema avattiin pysäkkinä syyskuussa 1883 samaan aikaan Vaasan radan vihkimisen kanssa, ja vuonna 1888 se kohotettiin asemaksi. Vuonna 1905 sitä laajennettiin molemmin puolin Bruno Granholmin Ylistaron rautatieasemaa varten suunnittelemilla poikkipäädyillä. Asemarakennuksen lisäksi asema-alueella on samaan aikaan rakennettu makasiinirakennus. Vähitellen aseman ympäristöön syntyi pienteollisuutta ja asutus levisi kirkonkylältä kohti asemanseutua. Vuonna 2007 asemarakennukset siirtyivät Senaatti-kiinteistöjen omistukseen ja ne myytiin edelleen maaliskuussa 2008.
Henkilöliikenteen pysähdykset Laihialla lopetettiin 20. kesäkuuta 2016. Vuosina 2004–2009 aseman kautta kulki noin 23 000 – 27 000 matkustajaa vuodessa (lähtevät ja saapuvat yhteensä).
Laihialta on kuitenkin kesästä alkaen kulkenut VR:n liityntäbussiyhteys. Bussi lähtee Laihian matkahuollon pihasta.
Rajamäen Kehitys

Rajamäen Kehitys ry, eli RaKe, on perustettu 1924 ja on yksi suurimmista ja vanhimmista Nurmijärvellä toimivista urheiluseuroista. Seurassa toimii kolme aktiivista jaostoa: hiihto ja pyöräily, jalkapallo sekä kuntourheilu. Jäseniä on yli 600.
Seurassa on muun muassa suunnistettu ja pelattu jalkapalloa. Seuran muuta toimintaa ovat kioskitoiminta, tanssilavan toiminnan pyörittäminen, arpajaiset, patikkatapahtumat, 4-lammen juoksut sekä hiihtomajan ylläpito.